galenus.in-hippocratis-librum-de-articulis-et-galeni-in-eum-commentarii-iv 4.36
Καὶ ἐν σχήμασι δικαίοισιν εὐθετίζειν τὸ σῶμα . δίκαια δὲ καὶ ταῦτα μηδὲ μετεωροποιέειν , μηδὲ ἐς τὸ κάτω ῥέπειν , ἀλλὰ μᾶλλον ἐς τὸ ἄνω ποτὶ καὶ ἔστ’ ἂν τελείως περιῤῥαγῇ · αἱμοῤῥαγιέων γὰρ ἐν τούτῳ τῷ χρόνῳ κίνδυνος · διὰ τοῦτο γοῦν οὐ χρὴ κατάῤῥοπα ποιέειν τὰ τραύματα , ἀλλὰ τἀναντία . Πολλάκις ἤδη μοι λέλεκται τὸ δίκαιον ἐπὶ τοῦ κατὰ δύναμιν ἴσου λέγειν ὁ Ἱπποκράτης . ἔστι δὲ τοῦτο ταὐτὸ τῷ κατὰ τὴν ἀξίαν ἑκάστου . τοιοῦτο δέ τι καὶ τὴν δικαιοσύνην ἴσμεν οὖσαν . ὅσον μὲν οὖν ἐπὶ τοῖς μυσὶ δίκαιον σχῆμά ἐστιν , ἐν ᾧ μηδετέρως τείνονται , μήθ’ οἱ κάμπτοντες μήθ’ οἱ ἐκτείνοντες τὸ κῶλον · ὅσον δ’ ἐπὶ τὸ κάταντες ἢ ἄναντες ἀποθέσθαι τὸ μόριον , ἴσον μὲν ἄν τῳ δόξειε τὸ μέσον ἀναῤῥόπου τε καὶ καταῤῥόπου , τουτέστι τὸ κατ’ εὐθεῖαν γραμμὴν ἐκτεταμένον ἀκριβῶς εἶναι δίκαιον . καὶ ὅταν γε μηδεὶς ᾖ κίνδυνος αἱμοῤῥαγίας , ἐὰν εὐφορώτερον ᾖ τοῦτο τῷ κάμνοντι , προαιρετέον αὐτό · καὶ λέλεκταί γε περὶ τούτου μικρὸν ἔμπροσθεν , ἡνίκα περὶ τῶν ἐκβυρσωμένων ὁ λόγος ἦν . νυνὶ δ’ ἐπὶ τῶν ἀποκοπτομένων ὀστῶν , ὥσπερ ἐπὶ τῇ χειρουργίᾳ κίνδυνος , ὡς ἂν ἀλγήσαντα σφοδρῶς τὸν κάμνοντα λειποθυμῆσαι . οὕτως μετὰ τὴν χειρουργίαν ἕτερος εἷς κίνδυνός ἐστιν ὁ τῆς αἱμοῤῥαγίας , ὅταν ἀποπέσῃ τὰ σεσηπότα μόρια τοῦ σώματος εἰωθὼς γίνεσθαι . πρόδηλον δ’ ὅτι τὸ κατάῤῥοπον σχῆμα πρὸς αἱμοῤῥαγίας ἐστὶν ἑτοιμότατον καὶ ὅσον ἐπὶ τὸ φυγεῖν ἀκριβῶς τε ἄμα καὶ ἀσφαλῶς τὸν ἐκ τῆς αἱμοῤῥαγίας κίνδυνον , ἐχρῆν ἀνάῤῥοπον ἀποσχηματίζειν τὸ ἀποκεκομμένον κῶλον , ἀλλ’ ἐπὶ τοῦτ’ ἐπώδυνον τὸ σχῆμα , διὰ τοῦτ’ ἀνάῤῥοπον αὐτὸ μετρίως σχηματίζομεν . εὔδηλον δ’ ὅτι καὶ κατ’ αὐτὴν τὴν ῥῆσιν αὐξῆσαι βουλόμενος τὸν λόγον ἐχρήσατο τῇ ποτὶ φωνῇ , ὡς εἰ καὶ οὕτως εἶπε , μηδὲν μετέωρον ποιεῖν μηδὲ ἐς τὸ κάτω ῥέπον , ἀλλὰ μᾶλλον ἄνω καὶ μάλισθ’ ὅταν τελέως περιῤῥαγῇ τὰ σεσηπότα . τῶν γὰρ αἱμοῤῥαγιῶν ἐν τούτῳ τῷ χρόνῳ κίνδυνος .
Lemmas: καί ἐν σχῆμα δίκαιος εὐθετίζω ὁ σῶμα . δίκαιος δέ καί οὗτος μηδέ μετεωροποιέω , μηδέ εἰς ὁ κάτω ῥέπω , ἀλλά μάλα εἰς ὁ ἄνω πρός καί ἔστε ἄν τέλειος περιαράσσω · αἱμορραγία γάρ ἐν οὗτος ὁ χρόνος κίνδυνος · διά οὗτος γοῦν οὐ χρή κατάρροπος ποιέω ὁ τραῦμα , ἀλλά ἐναντίος . πολλάκις ἤδη ἐγώ λέγω ὁ δίκαιος ἐπί ὁ κατά δύναμις ἴσος λέγω ὁ Ἱπποκράτης . εἰμί δέ οὗτος αὐτός ὁ κατά ὁ ἀξία ἕκαστος . τοιοῦτος δέ τις καί ὁ δικαιοσύνη οἶδα εἰμί . ὅσος μέν οὖν ἐπί ὁ μῦς δίκαιος σχῆμα εἰμί , ἐν ὅς μηδέτερος τείνω , μήτε ὁ κάμπτω μήτε ὁ ἐκτείνω ὁ κῶλον · ὅσος δέ ἐπί ὁ κατάντης ἤ ἀνάντης ἀποτίθημι ὁ μόριον , ἴσος μέν ἄν τις δοκέω ὁ μέσος ἀνάρροπος τε καί κατάρροπος , τουτέστι ὁ κατά εὐθύς γραμμή ἐκτείνω ἀκριβής εἰμί δίκαιος . καί ὅταν γε μηδείς εἰμί κίνδυνος αἱμορραγία , ἐάν εὔφορος εἰμί οὗτος ὁ κάμνω , προαιρέω αὐτός · καί λέγω γε περί οὗτος μικρός ἔμπροσθεν , ἡνίκα περί ὁ ἐκβυρσόω ὁ λόγος εἰμί . νυνί δέ ἐπί ὁ ἀποκόπτω ὀστέον , ὥσπερ ἐπί ὁ χειρουργία κίνδυνος , ὡς ἄν ἀλγέω σφοδρός ὁ κάμνω λειποθυμέω . οὕτως μετά ὁ χειρουργία ἕτερος εἷς κίνδυνος εἰμί ὁ ὁ αἱμορραγία , ὅταν ἀποπίπτω ὁ σήπω μόριον ὁ σῶμα εἴωθα γίγνομαι . πρόδηλος δέ ὅτι ὁ κατάρροπος σχῆμα πρός αἱμορραγία εἰμί ἑτοῖμος καί ὅσος ἐπί ὁ φεύγω ἀκριβής τε ἅμα καί ἀσφαλής ὁ ἐκ ὁ αἱμορραγία κίνδυνος , χρή ἀνάρροπος ἀποσχηματίζω ὁ ἀποκόπτω κῶλον , ἀλλά ἐπί οὗτος ἐπώδυνος ὁ σχῆμα , διά οὗτος ἀνάρροπος αὐτός μέτριος σχηματίζω . εὔδηλος δέ ὅτι καί κατά αὐτός ὁ ῥῆσις αὐξάνω βούλομαι ὁ λόγος χράω ὁ πρός φωνή , ὡς εἰ καί οὕτως λέγω , μηδείς μετέωρος ποιέω μηδέ εἰς ὁ κάτω ῥέπω , ἀλλά μάλα ἄνω καί μάλα ὅταν τέλειος περιαράσσω ὁ σήπω . ὁ γάρ αἱμορραγία ἐν οὗτος ὁ χρόνος κίνδυνος .